stanford-oval/wikipedia huggingface dataset:
אבישג השונמית
לקריאה נוספת

רחל רייך, האשה אשר נתת עמדי - נשים כעילה לסכסוך ולמלחמה במקרא, הילל בן חיים - הקיבוץ המאוחד, 2005
עליזה שנהר, אהובות ושנואות- נשים במקרא, במדרש ובספרות העברית החדשה. חיפה: פרדס, 2011
ספרשטיין, ד. (2023, 23 באוגוסט). אבישג השונמית. באתר גלויה.
הערות שוליים

1 2  תלמוד בבלי, מסכת סנהדרין, דף כ"ב, עמוד א'
↑  פירוש רש"י על הגמרא: "חסריה לגנבא נפשיה לשלמא נקט - כשהגנב חסר שאינו מוצא מקום לגנוב מחזיק עצמו בענוה כאיש שלום כלומר מפני שזקנת ותשש כחך אתה אומר שאני אסורה לך"
↑  תלמוד בבלי, מסכת סנהדרין, דף ל"ט, עמוד ב'
↑  אוצר אישי התנ"ך, אות א', עמוד ג'
3. ^חידושי אגדות, דף כ"ב עמ' א' באתר HebrewBooks
4. ^ פירוש רש"י על הגמרא סנהדרין כב ע"א : "חסריה לגנבא נפשיה לשלמא נקט - כשהגנב חסר שאינו מוצא מקום לגנוב מחזיק עצמו בענוה כאיש שלום כלומר מפני שזקנת ותשש כחך אתה אומר שאני אסורה לך"
| --- | --- |
בקרת זהויות :  NLI: 987007292169405171  GND: 119193469  ISNI: 0000 0000 4906 2019  LCCN: no2004120057  VIAF: 41562894   WorldCat (עם VIAF): 41562894
כלב ים נמרי

| כלב ים נמרי |
| --- | --- |
 
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: טורפים
תת־סדרה:: דמויי כלב
משפחה:: כלבי ים
שבט:: כלבי ים לובודונים
סוג:: Hydrurga 
מין:: כלב-ים נמרי
שם מדעי
 Hydrurga leptonyx ‏גיסטל, 1848
תחום תפוצה


כלב ים נמרי (שם מדעי: Hydrurga leptonyx) הקרוי גם הידרורגה נמרית (באנגלית: Leopard seal) הוא מין יחיד בסוגו של כלב ים, השני בגודלו בין מיני כלבי הים באנטארקטיקה (אחרי פיל ים דרומי). חי לחופי חצי הכדור הדרומי, בעיקר באיים בסביבות אנטארקטיקה. תוחלת החיים הממוצעת שלו היא 26 שנים. 
זהו המין היחיד בסוג Hydrurga. משמעותו של השם Hydrurga היא "פועל מים" ו-leptonyx הוא, ביוונית עתיקה, בעל טופרים קטן.
תיאור

להידרורגה הנמרית גוף גדול ושרירי, גבו אפור כהה ובטנו אפורה בהירה. צווארו לבן בעל נקודות שחורות שהעניקו לו את שמו. צבעו מסייע לו בהסוואה הן כנגד טורפים אפשריים והן כנגד הטרף אחריו הוא עוקב. הנקבה גדולה במעט מהזכר, אורכו הוא 2.4–3.5 מטרים ומשקלו נע בין 200 ל-600 ק"ג. אורכו דומה לזה של ניבתן, אך הוא שוקל כמחצית ממנו.
שיניו הקדמיות חדות ומתאימות לתזונה המבוססת על טרף, אורך ניביו הוא כ-2.5 ס"מ, אך השיניים הטוחנות ננעלות באופן המאפשר לסנן קריל מהמים בדומה ללובודון הסרטנים.
התנהגות

תחום המחיה מתפרס במים הקרים שסביב אנטארקטיקה. בחודשי הקיץ צד בין הקרחונים שמקיפים את היבשת, ונמצא במים רוב הזמן. בחורף מתפזר ברחבי האיים שסביב היבשת. במקרים מסוימים נצפו פרטים בחופים הדרומיים של אוסטרליה, ניו זילנד ודרום אמריקה ואף צפונית יותר, באיי קוק. פרטים צעירים מגיעים צפונה יותר מאחרים.
ההידרורגה חי בבדידות ונאסף לקבוצות קטנות רק בעונת ההזדווגות. בעונה זו, זכרים ונקבות משמיעים קולות רמים במטרה למצוא זה את זה, כשכל זכר משמיע תבנית ייחודית של רצף קולות. במהלך הקיץ, לאחר תשעה חודשי היריון, חופרת הנקבה חור בקרח וממליטה בו צמד גורים. היא מגנה על הגורים עד שהם יכולים לדאוג לעצמם.
ההידרורגה אינו בעל חיים קולני, אך לעיתים הוא משמיע נהמות ונאקות.
תזונה

ההידרורגה הוא הטורף השני בחשיבותו באנטארקטיקה לאחר הלוויתן הקטלן. פרטים צעירים ניזונים בדרך כלל מטרף קטן כגון קריל, דיונונים ודגים. כשהם מגיעים למלוא גודלם הם מעדיפים לטרוף פינגווינים ולעיתים רחוקות גם מיני כלבי ים קטנים יותר. כמו כן, תועדו מעט מקרים של ציד גורי פיל ים דרומי ועופות ים.
על מנת לצוד פינגווינים הוא אינו רודף אחריהם, אלא אורב להם במים בסמוך למדף הקרח. התנהגות זו מסתייעת במנהגם של הפינגווינים עצמם לדחוף את חבריהם למים לפניהם.
הטורף היחיד המאיים על ההידרורגה הנמרית הוא קטלן, אך הציד בפועל לא שכיח. בנוסף תועד פיל ים דרומי זכר שהרג כלב ים נמרי באי הרד, אך מדובר בתופעה נדירה ביותר.
תזונה > תקיפת בני אדם

מתועדים מספר מקרים שבהם כלב ים נמרי תקף אדם על החוף או במים, האחרון שבהם הסתיים במותה של הביולוגית קריסטי בראון מהמרכז הבריטי לחקר אנטארקטיקה, בעת ששחתה במרחק לא גדול מהחוף ונגררה לעומק 70 מטר בידי כלב ים נמרי שפצע אותה קשה. עם זאת התקיפה נחשבת לטעות בזיהוי או למגננה ולא לטריפה.
בספרו של אלפרד לנסינג "אנדיורנס", המתאר את משלחתו של ארנסט שקלטון לקוטב הדרומי (1914–1916), מתוארת תקיפת בן אדם על ידי כלב ים נמרי. חברי המשלחת ובעיקר החוקר תומאס אורד-ליס כמעט שנפגעו מכלב ים וניצלו ברגע האחרון.
כלבי ים יתקפו גם סירות מנוע מהירות השטות לאורך הקרחונים. דבר זה גורם להתקנת מגנים מיוחדים על הסירות.
גלריה

כלב ים נמרי טורף פינגווין לבן-אוזן
כלב ים מטלטל למוות פינגווין בים
הערות שוליים

↑  כלב ים נמרי באתר הרשימה האדומה של IUCN
↑  Seasonal occurrence and diet of leopard seals (Hydrurga leptonyx) at Bird Island, South Georgia, Cambridge University Press
↑  James Owen, Leopard Seal Kills Scientist in Antarctica, נשיונל ג'יאוגרפיק, ‏6 באוגוסט 2003
| --- | --- |
בקרת זהויות :  NLI: 987007563033105171  LCCN: sh85076036  NKC: ph451652
תסמונת פיטר פן

איור של פיטר פן משחק, מתוך הספר פיטר וונדי
תסמונת פיטר פן היא מטפורה המבוססת על המושג של אדם שאינו מתבגר, אלא נותר לכוד בילדות.
מקורו של המושג הוא מהפסיכולוגיה הפופולרית, וזו אינה מחלת נפש המוכרת למדע. התסמונת אינה מוכרת על ידי ארגון הבריאות העולמי ולא מופיעה במדריך לאבחון וסטטיסטיקה של הפרעות נפשיות.
הביטוי משמש גם לתיאור חברות שנמנעות מטכנולוגיות מתקדמות ונשארות קטנות.
קרל גוסטב יונג, מייסד הפסיכולוגיה האנליטית, טבע את המונח "puer aeternus", ששימש לתיאור אדם מבוגר שחייו הרגשיים נותרו ברמה של מתבגר.
בשנת 1983 כתב הפסיכואנליטיקאי דוקטור דן קיילי את הספר "The Peter Pan Syndrome: Men Who Have Never Grown Up". בספר טבע קיילי את המינוח "תסמונת פיטר פן", וכתב שלרבים מהנערים הבעייתיים בהם טיפל היו בעיות בגדילה ובקבלת אחריות כמבוגרים. ספרו הפך לרב-מכר, וגרר שפע של ספרים נוספים בנושא.
אחד האנשים המפורסמים שחוו את תסמונת פיטר פן היה מייקל ג'קסון, שהצהיר כי הוא פיטר פן בליבו. לאחוזתו הוא קרא "חוות נוורלנד", על שם האי בו חי פיטר פן, והיא הייתה מלאה במתקני שעשועים שונים לילדים. הוא אמר שזו הדרך שלו לחוות את הילדות שמעולם לא הייתה לו.
הערות שוליים

1 2  Fried, Risto; Vandereycken, Walter (1989). "The Peter Pan syndrome: Was James M. Barrie anorexic?". International Journal of Eating Disorders (באנגלית). 8 (3): 369–376. doi:10.1002/1098-108X(198905)8:3<369::AID-EAT2260080312>3.0.CO;2-V. ISSN 1098-108X.
↑  Kalkan, Melek; Batık, Meryem Vural; Kaya, Leyla; Turan, Merve (1 ביוני 2021). "Peter Pan Syndrome "Men Who Don't Grow": Developing a Scale". Men and Masculinities (באנגלית). 24 (2): 245–257. doi:10.1177/1097184X19874854. ISSN 1097-184X. {{cite journal}}:  (עזרה)
↑  Groh, Lucille Sider; Lane, Bethann (1 במרץ 1988). "Overcoming the Peter Pan Syndrome: Grieving in Psychotherapy". Journal of Pastoral Care (באנגלית). 42 (1): 39–44. doi:10.1177/002234098804200105. ISSN 0022-3409. {{cite journal}}:  (עזרה)
↑  "Health topics". www.who.int. נבדק ב-2019-11-20.
↑  "Peter Pan Syndrome: Signs, Causes, and Dealing with It". Healthline (באנגלית). 19 במרץ 2020. נבדק ב-5 בספטמבר 2021. {{cite web}}:  (עזרה)
↑  Sudhir, K.; Talukdar, Debabrata (29 במאי 2015). "The "Peter Pan Syndrome" in Emerging Markets: The Productivity-Transparency Trade-off in IT Adoption". Marketing Science. 34 (4): 500–521. doi:10.1287/mksc.2015.0921. ISSN 0732-2399. {{cite journal}}:  (עזרה)
↑  Bélteczki, Zsuzsanna; Erdélyi, Agnes; Beszterci, Felícia (2011). "[Puer aeternus]". Psychiatria Hungarica: A Magyar Pszichiatriai Tarsasag Tudomanyos Folyoirata. 26 (2): 112–119. ISSN 0237-7896. PMID 21653996.
↑  Bonny Caballero, Maria (בפברואר 2016). "¿Puede afectar el Síndrome de Peter Pan a la alimentación?" (PDF). {{cite web}}:  (עזרה)
↑  Hiatt, Brian (30 ביולי 2009). "Michael Jackson: What Went Wrong - Over the past 20 years, Michael Jackson went from being the biggest star in the world to a reclusive broken man. The inside story of his downfall". Rolling Stone. נבדק ב-12 בספטמבר 2012. {{cite news}}:  (עזרה)
↑  Corliss, Richard (26 ביוני 2009). "Michael Jackson: The Death of Peter Pan". Time. אורכב מ-המקור ב-28 ביוני 2009. נבדק ב-12 בספטמבר 2012. {{cite news}}:  (עזרה)
↑  Stanley, Alessandra (6 בפברואר 2003). "TELEVISION REVIEW; A Neverland World Of Michael Jackson". The New York Times. נבדק ב-12 בספטמבר 2012. {{cite news}}:  (עזרה)
↑  "Neverland Never More", by William Etling (author of Sideways in Neverland: Life in the Santa Ynez Valley), EdHat.com, 2009
↑  Toumi, Habib (23 בינואר 2006). "Jackson settles down to his new life in the Persian Gulf". Gulf News. אורכב מ-המקור ב-12 בפברואר 2006. נבדק ב-11 בנובמבר 2006. {{cite web}}:  (עזרה)
↑  Soriano, Cesar G (2003-11-24). "At Neverland, they believe". USA Today.
↑  "Vegas Hosting Big Jackson Family Auction". Fox News. Associated Press. 2007-05-29.
ערך זה הוא קצרמרבנושא פסיכולוגיה. אתם מוזמנים לתרום לוויקיפדיה ו.
דירוג האצטדיונים של אופ"א

דירוג האצטדיונים של אופ"א משמש לחלוקת האצטדיונים באירופה לקטגוריות שונות לפי קריטריונים שנקבעו על ידי אופ"א, אשר מנהלת את הכדורגל באירופה. הקריטריונים פורסמו בתקנון אצטדיוני אופ"א. לפי הקריטריונים שבתקנון, האצטדיונים נכנסים לקטגוריה 1, 2, 3 או 4 (בעבר "עילית"). שיטה זו החליפה ב-2006 את שיטת הכוכבים שחילקה את האצטדיונים לכוכב אחד עד חמישה כוכבים.
אירוח משחקים

החלוקה לקטגוריות עוזרת לקביעת האצטדיונים הרשאים לארח משחקים רשמיים של מפעלי אופ"א השונים (ליגת האלופות, הליגה האירופית ואליפות אירופה) לפי הקטגוריה בה האצטדיון נמצא.
קטגוריה 1 - לא ייערכו משחקים רשמיים של מפעלי אופ"א באצטדיונים אשר בקטגוריה זו.
קטגוריה 2 - משחקי הסיבוב הראשון והשני של מוקדמות ליגת האלופות והליגה האירופית.
קטגוריה 3 - משחקי הסיבוב השלישי של מוקדמות ליגת האלופות, משחקי הסיבוב השלישי, הפלייאוף ומשחקי סיבוב הבתים של הליגה האירופית ומשחקי מוקדמות אליפות אירופה.
קטגוריה 4 - משחקי הפלייאוף של המוקדמות עד לשלב חצי הגמר של ליגת האלופות, משלב 36 הגדולות עד לשלב חצי הגמר של הליגה האירופית ומשחקי טורניר הגמר של אליפות אירופה.
לאירוח גמר ליגת האלופות וגמר הליגה האירופית על האצטדיון להיות בקטגוריה 4 ולעמוד בתנאים נוספים אשר יקבעו לפני בחירת האצטדיון המארח.
קריטריונים

לכל קטגוריה מספר רב של קריטריונים אשר נמצאים במלואם בתקנון אצטדיוני אופ"א. בנוסף, ישנם קריטריונים אשר חלים על כל האצטדיונים בכל הקטגוריות, ובניהם:
משטח דשא טבעי או סינתטי, אשר עליו להיות חלק ושטוח.
מערכת ניקוז למניעת הצפות.
מערכות שונות אשר יוודאו אפשרות משחק בכל עונת המשחקים של אופ"א (כמו מערכות חימום למשטח במדינות מושלגות).
חל איסור על מיקום חפצים שונים בגובה 21 מטר או פחות מגובה הדשא (כמו גג האצטדיון).
אזור חימום לשחקנים מחליפים לצד קו החוץ או מאחורי השערים.
שלושה שערים תקניים (2 למשחק ואחד להחלפה במידת הצורך).
שני ספסלים מקורים לשחקנים המחליפים עם מקום ל-13 שחקנים בכל אחד, אשר נמצאים במרחק של 5 מטר לפחות מקו החוץ.
שני חדרי הלבשה המכילים לפחות 5 מקלחות, 3 תאי שירותים, 25 מקומות ישיבה, שולחן עיסוי ולוח טקטי בכל אחד.
אזור חניה לקבוצות ובעלי תפקידים עם מקום לשני אוטובוסים ו-10 רכבים לפחות.
ציוד עזרה ראשונה.
חדר לבדיקות סמים.
קריטריונים > הבדלים עיקריים בין הקטגוריות

| קריטריון | קטגוריה 1 | קטגוריה 2 | קטגוריה 3 | קטגוריה 4 |
| --- | --- | --- | --- | --- |
| גודל מגרש | 100–105 מטר לאורכו ו-64–68 מטר לרוחבו | 100–105 מטר לאורכו ו-64–68 מטר לרוחבו | 105 מטר לאורכו ו-68 מטר לרוחבו | 105 מטר לאורכו ו-68 מטר לרוחבו |
| חדר הלבשה לשופטים | ללא גודל מינימלי | ללא גודל מינימלי | 20 מ"ר | 20 מ"ר |
| תאורה מרכזית | מותאם לשדרני המשחק | 800 לוקס | 1400 לוקס | 1400 לוקס |
| מקומות עמידה | מותר | אסור | אסור | אסור |
| מקומות ישיבה | 200 | 1500 | 4500 | 8000 |
| מקומות ישיבה לאורחי כבוד | 50 | 100 | 250 | 500 |
| מקומות חניה לאורחי כבוד | 10 | 50 | 100 | 150 |
| אזור אירוח לאורחי כבוד | אין חובה | אין חובה | אין חובה | 400 מ"ר |
| אזור עבודה לעיתונות | 50 מ"ר | 100 מ"ר ל-50 עיתונאים | 100 מ"ר ל-50 עיתונאים | 200 מ"ר ל-75 עיתונאים |
| מקומות לצלמים | אין חובה | אין חובה | 15 | 25 |
| אזור צילום מרכזי | 4 מ"ר למצלמה אחת | 4 מ"ר למצלמה אחת | 6 מ"ר ל-2 מצלמות | 10 מ"ר ל-4 מצלמות |
| מקומות ביציע עיתונות (עם שולחן) | 20 (5) | 20 (10) | 50 (25) | 100 (50) |
| מספר אזורי שידור לשדרנים ופרשנים | 2 | 3 | 5 | 25 |
| חדרי עריכת וידאו | 1 | 1 | 2 | 1 רגיל ו-1 עם זווית צפייה למגרש |
| מספר אזורי ראיונות | אין חובה | אין חובה | אין חובה | 4 |
| אזור חניה למכוניות שידור | 100 מ"ר | 200 מ"ר | 200 מ"ר | 1000 מ"ר |
| מקומות בחדר מסיבת עיתונאים | 1 | 30 | 50 | 75 |
בכל הקריטריונים, למעט גודל המגרש, המספרים המצוינים מייצגים את הגודל ומספר המקומות המינימלי בכל קריטריון.
בישראל

אצטדיונים בישראל שקיבלו את דירוג אופ"א המרבי (דירוג 4 כוכבים) למשחקי כדורגל בינלאומיים באירופה: אצטדיון טדי, אצטדיון סמי עופר, אצטדיון בלומפילד, אצטדיון טרנר, אצטדיון מרים ואצטדיון המושבה.
ראו גם

שיטת הדירוג של אופ"א
הערות שוליים

1 2  תקנון אצטדיוני אופ"א (PDF) באתר אופ"א (באנגלית).
פלוגת סיור

ההאמר, שמהווה את כלי הרכב העיקרי של יחידות הסיור הסדירות בצה"ל, נחשב לכלי רכב בעל עבירות גבוהה, חזק ויציב, שיכול לשאת ציוד רב.
לוחם פלס"ר שריון באימון צה"לי
ג'פ"ס: ג'יפ סיור קל. רכב הסיור של פלוגות הסיור הסדירות בעבר ושל פלוגות הסיור במילואים.
בצה"ל, פלוגת סיור (בראשי תיבות: פלס"ר) היא פלוגה המתמחה בסיור, ניווט, תצפית, ניתוב והכוונה, וכן בגילוי ואיתור חומרי לחימה כימיים. מטרתה המקורית לתת שירותים בתחומים אלו ברמת החטיבה, לספק מודיעין טקטי, ולהוביל כוחות לוחמים, דרגים ולוגיסטיקה מנקודה לנקודה. הפלוגה כפופה לגדוד הסיור אך לפעמים מקבלת פקודות ישירות ממפקדת החטיבה. בחי"ר הסדיר לאחר ארגון מחדש, היחידה כפופה לגדוד הסיור החטיבתי. בחה"ן, קיימות בכל גדוד מחלקות סיור (מחס"ר) כמקבילות לפלוגות הסיור בצה"ל.
היסטוריה

לכל חטיבה בחיל הרגלים קיימת פלוגה כזו. פלוגת הסיור מהווה את הכוח הלוחם האיכותי ביותר של החטיבה ומתמחה במשימות ממוקדות שבהן קיים סיכוי גבוה למפגש עם האויב. כלי הרכב של הסיור מורכב בסדיר בדרך כלל מהאמרים, ואילו במילואים בדרך כלל מרכבי שטח המיועדים לסיור. יחידות הסיור מצוידות גם באמצעי תצפית שונים, ויש להן יכולת הסוואה בשטח. כלי הרכב פתוחים כדי לאפשר יכולת תצפית על השטח, כדי להקטין את בולטותו של הרכב בשטח, וכדי לאפשר תפעול כלי נשק באופן גמיש.
פלוגות סיור קיימות בחי"ר במסגרת גדוד סיור חטיבתי, המורכב גם מפלוגת נ"ט (פלנ"ט), ופלוגת הנדסה וחבלה (פלחה"ן).
מסיבה זו, מסלול ההכשרה הוא ארוך ומפרך יותר מיחידות רגילות, ומכיל ניווטים, קורס טרור, קורסי סיור, אימוני לחימה מסורתיים ומורכבים ועוד. בשנות הלחימה האחרונות עוסקים חיילי הפלס"ר במלחמה בטרור. יש בצה"ל הקובלים על כך שפלס"רי החי"ר נשאבו לפעילות מיוחדת ואיכותית, ואיבדו את מטרתם המקורית לתת שירותי סיור, ניווט ומודיעין לחטיבה כולה.
השירות בפלס"ר הוא התנדבותי. לפלס"ר המכונה גם סיירת בצירוף שם החטיבה, מתקבלים דרך גיבוש יחידות חטיבתיות, הנערך סמוך לגיוס.
הגוף האחראי על הכשרה מקצועית ליחידות הסיור הצה"ליות, הוא בבית הספר לאיסוף קרבי (בעבר מו"ס), שם היחידות עוברות קורסים ורענונים בתחומי המודיעין והסיור.
מכיוון שפלוגת הסיור מסיירת סביב החטיבה ואף נמצאת קדימה לה, רמת החיכוך שלה עם האויב גבוהה יותר מהכוחות הלוחמים, מה שמגדיל את הסיכויים של אנשיה להיפגע. כך, לדוגמה, במלחמת יום הכיפורים חלק גדול מפלס"ר חטיבה 7 וקציניה נפגעו, מה שהביא לפירוקה בהמשך.
פלוגות סיור בצה"ל

סיירות חטיבתיות בחטיבות חי"ר:
סיירת צנחנים: פלוגת הסיור של חטיבת הצנחנים
סיירת גולני: פלוגת הסיור של חטיבת גולני
סיירת גבעתי: פלוגת הסיור של חטיבת גבעתי
סיירת נח"ל: פלוגת הסיור של חטיבת הנח"ל
סיירת חרוב: פלוגת הסיור של חטיבת כפיר
סיירות חטיבתיות בחטיבות שריון (פלס"ר שריון):
מחלקות סיור בגדודי חה"ן
סיירות חטיבתיות שפורקו:
יחידה 30: פלוגת הסיור של חטיבת הנגב
פלס"ר 7: פלוגת הסיור הרגלית של חטיבה 7
פלס"ר 401: פלוגת הסיור הרגלית של חטיבה 401
סיכת סיירת צנחנים
סיכת סיירת גולני
סיכת סיירת גבעתי
סיכת לוחם סיור שריון (פלס"ר 7) – לשעבר
סיכת פלס"ר 401 – לשעבר
פול ניומן

| --- | --- |

פול ניומן ב-1954
 לידה:  26 בינואר 1925 שייקר הייטס, ארצות הברית 
 פטירה:  26 בספטמבר 2008 (בגיל 83) וסטפורט, ארצות הברית 
 שם לידה:  פול לאונרד ניומן
 סוגה מועדפת:  מערבון, מותחן פסיכולוגי, סרט בלשי, פילם נואר, סרט ספורט, סרט קומדיה, סרט מלחמה, סרט פעולה, סרט מתח, סרט פשע, סרט דרמה, סרט הרפתקאות 
 מדינה:  ארצות הברית 
 תקופת הפעילות:  1949–2008 (כ־59 שנים)
 מקום לימודים:  קניון קולג'  אוניברסיטת אוהיו  בית הספר לדרמה של ייל  תיכון שייקר הייטס 
 בן או בת זוג:  ג'ואן וודוורד (29 בינואר 1958–26 בספטמבר 2008)  Jacqueline Witte (27 בדצמבר 1949–28 בינואר 1958) 
 צאצאים:  Scott Newman, נל ניומן, Melissa Newman 
 פרסים והוקרה:  פרס ארבעת החירוית - חירות מרצון (1991)  מפקד מסדר האמנויות והספרות (29 באפריל 1994)  פרס אמי לשחקן המשנה הטוב ביותר במיני סדרה או סרט טלוויזיה (2005)  פרס מרכז קנדי (1992)  פרס גילדת שחקני המסך למפעל חיים (1985)  פרס עולם התיאטרון (1953)  פרס אוסקר לשחקן הטוב ביותר (1986)  פרס ז'אן הרשולט לפעילות הומניטרית (21 במרץ 1994)  פרס אוסקר לשם כבוד  כוכב בשדרת הכוכבים בהוליווד 
 https://newmansown.com/our-founder
 פרופיל ב-IMDb
 חתימה:   
 
פול ניומן וג'ואן וודוורד אשתו, 1958 בערך
פול ניומן ביוני 2007, כשנה לפני מותו
פול לאונרד ניומן (באנגלית: Paul Leonard Newman; ‏26 בינואר 1925 – 26 בספטמבר 2008) היה שחקן קולנוע וכן במאי, יזם, פילנתרופ, נהג מרוצים, ובעל נבחרת מרוצי מכוניות אמריקאי ממוצא יהודי. זכה בפרס האוסקר ובשישה פרסי גלובוס הזהב. זכה גם באליפויות ארציות כנהג מרוצים.
תחילת דרכו

ניומן נולד בקליבלנד שבאוהיו לאם סלובקית קתולית, תרזה ולאב יהודי, ארתור. כשסיים את לימודיו התיכוניים התגייס לצי ושירת כמפעיל קשר באוקיינוס השקט. לאחר שירותו הצבאי, הוא נרשם לקולג' באוהיו וסיים שם לימודי תואר ראשון בשנת 1949. זמן קצר לאחר מכן נפטר אביו של ניומן, והוא חזר לעיר הולדתו כדי לנהל את חנות מוצרי הספורט של הוריו.
לאחר שמאס בעסק, נרשם בשנת 1953 ללימודי תואר שני בדרמה, באוניברסיטת ייל, ועבר לקונטיקט. שנה מאוחר יותר עבר לניו יורק, שם טיפח את כישורי המשחק שלו, כשלמד ב"אולפן השחקנים" של לי שטרסברג. ב-1951 זכה ניומן בתפקיד הטלוויזיוני הראשון שלו בהפקת רשת CBS ל"משפחת אוֹלְדרִיץ'". שנתיים לאחר מכן הוא הופיע לראשונה על בימות ברודוויי בהצגה "פיקניק", הצגה שהביאה לניומן את החוזה שלו עם חברת האחים וורנר.
קריירה קולנועית

סרטו הראשון של ניומן היה "גביע הכסף" סרט תקופתי שנחל כישלון צורב. למרות זאת, זכה ניומן בפרס גלובוס הזהב על השתתפותו בסרט בקטגוריית "תגלית השנה". הוא חזר שנתיים מאוחר יותר, בסרט "מישהו שם למעלה אוהב אותי", בתפקיד המתאגרף רוקי גרציאנו (אנ'). בשנים הבאות הופיע ניומן בכמה קלאסיקות קולנועיות, כמו "חתולה על גג פח לוהט" של ריצ'רד ברוקס, המתבסס על מחזהו של טנסי ויליאמס, תפקיד שהביא לניומן את מועמדותו הראשונה לפרס אוסקר. ב-1961 הופיע בסרט אינטרמצו בפריז בתור נגן ג'אז ביחד עם אשתו ג'ואן וודוורד. ב-1962 הופיע בסרט "ציפור הנעורים המתוקה" גם כן לפי מחזה של טנסי ויליאמס בבימויו של ריצ'רד ברוק.
פול ניומן הופיע בתור "ארי בן כנען" בסרטו משנת 1960 של הבמאי אוטו פרמינגר "אקסודוס", על פי ספרו רב המכר של ליאון יוריס. הסרט הוא אפופיה אודות ההעפלה והמאבק לעצמאות ישראל. לצורך הצילומים הגיע ניומן לישראל, אתר התנהלות הצילומים, יחד עם אשתו ג'ואן וודוורד. הסרט זכה להצלחה קופתית גדולה ותרם רבות להסברה הישראלית.
ב-1957 הופיע בסרט "עד שירימו עוגן" לצידה של ג'ין סימונס.
ב-1959 הופיע בתפקיד ראשי בסרט "צעירי פילדלפיה" עם רוברט ווהן.
ב-1963 הופיע בסרט "הפרס" לצידו של אדוארד ג'י רובינסון ובסרט "סוג חדש של אהבה" לצידה של ג'ואן וודוורד.
ב-1964 שיחק בסרט "לואיזה וששת בעליה" לצידה של שירלי מקלין.
ב-1967 הופיע בסרט "המורד" עם ג'ורג' קנדי וג'ו ואן פליט בתפקיד אימו.
ב-1969 ייסד ניומן, ביחד עם סטיב מקווין, סידני פואטייה וברברה סטרייסנד את חברת ההפקות הראשונה שהייתה בבעלות שחקנים. אחד הסרטים הזכורים של פול ניומן הוא קומדיה של ג'ורג' רוי היל, בשם "העוקץ", בה כיכב לצדו של רוברט רדפורד, שהיה שיתוף פעולה שני אחרי עבודתם המשותפת ב"קיד וקסידי". "העוקץ" זכה בשבעה פרסי אוסקר, אך עדיין לא זיכה את ניומן בפרס הנכסף. ב-1981 הופיע בסרט "ללא כוונת זדון" לצידה של סאלי פילד. ב-1986 הופיע בסרט "צבע הכסף" של מרטין סקורסזה, לצד טום קרוז הצעיר שזה סרט המשך לסרט אדי פלסון משנת 1961. על משחקו בסרט זה זכה ניומן בפרס אוסקר לשחקן הטוב ביותר. ב-1999 הופיע בסרט "מכתב בבקבוק" לצדו של קווין קוסטנר. סרטים בולטים אחרים שלו היו "הקפיצה הגדולה" של האחים כהן, ו"לא פראייר של אף אחד", עליו קיבל מועמדות נוספת לאוסקר.
ניומן גם ביים מספר סרטים. את ג'ואן וודוורד הוא ביים בסרטים "רייצ'ל, רייצ'ל" והשפעת קרני גמא על ציפורני החתול.
שנותיו האחרונות

בשנותיו האחרונות היה ניומן בררן יותר, ושיחק רק בסרטים בודדים שריתקו אותו במיוחד. על סרטו "הדרך לפרדישן" משנת 2002, עליו טען שזהו סרטו האחרון, קיבל מועמדות לפרס אוסקר לשחקן המשנה. ב-2005, הופיע בסרט הטלוויזיה "אימפריות נופלות". על השתתפותו בסרט זה, זכה בפרס אמי ובפרס גלובוס הזהב. ב־2006 דיבב את דמותו של דוק הדסון בסרט האנימציה "מכוניות". זה היה תפקידו האחרון בסרט שאינו דוקומנטרי, וסרט זה הוא הרווחי ביותר במשך הקריירה שלו. בהמשך הוא דיבב את הדמות גם בסרט הקצר "מטור ואור הרפאים".
פול ניומן נפטר בביתו אשר בווסטפורט, קונטיקט מסרטן הריאות וגופתו נשרפה. בן 83 היה במותו.
נישואיו ומשפחתו

ניומן היה נשוי פעמיים. מאשתו הראשונה ז'קלין וויט (1949–1958), נולדו ילדיהם: סקוט (1950), סוזן (1953) וסטפני. סקוט השתתף במספר סרטים, ביניהם "המגדל הלוהט". הבת סוזן קֵנְדֶל, היא במאית של סרטים דוקומנטריים ושיחקה בברודוויי ובמספר סרטים.
את אשתו השנייה, ג'ואן וודוורד, הכיר כשהצטלם לסרט "הקיץ הארוך והלוהט", לצידו של אורסון ולס הוותיק. הם נישאו בשנת 1958, ולהם שלוש בנות: אלינור "נל" תרזה (1959), מליסה "ליסי" סטיוארט (1961) וקלייר "קליאה" אוליביה (1965). אלינור, ששם הבמה שלה הוא נל פוטס, השתתפה בתפקיד הראשי לצד אימה, בסרט "השפעת קרני גמא על ציפורני החתול", אותו ביים אביה בשנת 1972.
תרומות וצדקה

בשנות השמונים ייסד ניומן את "ניומנס", חברת מוצרי מזון מצליחה לרוטבי ספגטי וסלט שכל רווחיה מוקדשים לצדקה. הוא גם ייסד עמותה לשיקום מסמים, שנקראת על שם בנו סקוט, שמת בנובמבר 1978 ממנת יתר של סמי הרגעה ואלכוהול.
בשנת 1988 הקים את רשת כפרי הנופש הבינלאומית "SeriousFun Children's Network" (אנ') לילדים המתמודדים עם מחלות כרוניות ומחלות מסכנות חיים.
Hurts 2B Human (שיר)

| --- | --- |
 סינגל שיווקי בביצוע פינק בהשתתפות חאליד
 מתוך האלבום Hurts 2B Human
 יצא לאור:  22 באפריל 2019
 פורמט:  הזרמת מוזיקה, הורדת מוזיקה 
 סוגה:  פופ רוק 
 שפה:  אנגלית 
 אורך:  03:22
 חברת תקליטים:  RCA רקורדס
 כתיבה:  פינק, טדי גייגר, אופי, אסקרדו, סקוט האריס, חאליד
 הפקה:  אודגארד
 
"Hurts 2B Human" הוא סינגל שיווקי של הזמרת האמריקאית, פינק, בשיתוף הזמר האמריקאי, חאליד, שיצא, על ידי חברת התקליטים RCA רקורדס, ב-22 באפריל 2019. השיר נמצא באלבום האולפן השמיני שלה, Hurts 2B Human. השיר יצא לרדיו ב-30 באוגוסט 2019. השיר נכתב על ידי פינק, טדי גייגר, אופי, אסקרדו, סקוט האריס וחאליד, והופק על ידי אודגארד.
נכון לאפריל 2024, השיר הושמע למעלה מ-115 מיליון פעמים בספוטיפיי.
וידאו קליפ

הווידאו קליפ של השיר יצא בערוץ היוטיוב של פינק ב-18 בספטמבר 2019. נכון לינואר 2022, הווידאו קליפ נצפה למעלה מ-32 מיליון פעמים.
מיקומי שיא

|   ‏‏‏  מצעדים ודירוגים (2019–2020)> מדינה |   ‏‏‏  מצעדים ודירוגים (2019–2020)> מצעד |   ‏‏‏  מצעדים ודירוגים (2019–2020)> מיקום שיא |   ‏‏‏  מצעדים ודירוגים (2019–2020)>  |
| --- | --- | --- | --- |
|  אוסטרליה | מצעד הסינגלים האוסטרלי | 48 |  |
|  אירלנד | מצעד הסינגלים האירי | 55 |  |
|  ארצות הברית | בילבורד הוט 100 | - |  |
|  ארצות הברית | מצעד שירי הפופ הדיגיטליים | 19 |  |
|  גרמניה | GfK – טופ 100 | 58 |  |
|  הולנד | מצעד 40 הסינגלים ההולנדיים | 28 |  |
|  הממלכה המאוחדת | מצעד הסינגלים הבריטי | 61 |  |
|  ליטא | AGATA | 92 |  |
|  ניו זילנד | המצעד הניו זילנדי הרשמי | 2 |  |
|  סין | בילבורד סין | 36 |  |
|  סלובקיה | ČNS IFPI | 15 |  |
|  סקוטלנד | מצעד הסינגלים הסקוטי | 53 |  |
|  צרפת | SNEP | 173 |  |
|  קנדה | קנדה הוט 100 | 87 |  |
|  שוודיה | סוורייטופליסטן | 4 |  |
|  שווייץ | המצעד השווייצרי | 59 |  |
נתוני מכירות

| מדינה | תואר | מכירות |
| --- | --- | --- |
| ברזיל (Pro-Música Brasil) | זהב | 20,000 |
| אוסטרליה (ARIA) | פלטינה | 70,000 |
היסטוריית יציאות לאור

| אזור | תאריך | פורמט | חברת תקליטים | הערות |
| --- | --- | --- | --- | --- |
| עולמי | 22 באפריל 2019 | הורדה דיגיטלית, הזרמת מוזיקה | RCA רקורדס |  |
| אוסטרליה | 30 באוגוסט 2019 | להיט רדיו עכשווי | RCA רקורדס |  |
| איטליה | 6 בספטמבר 2019 | להיט רדיו עכשווי | סוני מיוזיק אנטרטיינמנט |  |
פלימות' (מונטסראט)

| --- | --- |
שרידי העיר מכוסים באפר
שרידי העיר מכוסים באפר
 טריטוריה:  מונטסראט מונטסראט
 אוכלוסייה:  ‏
  ‑ בעיר:  0 (2020)
 קואורדינטות:  16°42′23″N 62°12′57″W﻿ / ﻿16.706416666667°N 62.215838888889°W﻿ / 16.706416666667; -62.215838888889 
 אזור זמן:  UTC -4
  מפת מיקום  מפה מפורטת   (למפת מונטסראט מוגדלת) בריידס סופרייר הילס הים הקריבי מצר גוואדלופפלימות'(למפת מונטסראט רגילה) בריידס סופרייר הילס הים הקריבי מצר גוואדלופפלימות' מיקום פלימות' באזור האוסר מונטסטראט  he tabBackground:;tabBorder:#aaa;defaultTab:0;
פלימות' (באנגלית: Plymouth) היא עיר הבירה לשעבר של מונטסראט, אי בים הקריבי השייך לבריטניה. העיירה פלימות' היא עיר הרפאים היחידה בעולם שמשמשת כעיר כבירה.
היסטוריה

לאחר התפרצות הר הגעש סופרייר הילס בשנת 1995 העיר נחרבה ונעזבה, ודרום האי נאסר למגורים ולביקור. בנייני הממשלה נמצאים בעיר בריידס שבאי, אולם פלימות' עדיין נשארה בירת מונטסטראט "דה יורה". פלימות' ממוקמת במה שמכונה אזור ההדרה, או אזור V, מכיוון שאזור זה יושב בדרך של הפעילות הגעשית הגדולה ביותר כיום, יש גישה מוגבלת לציבור, אם כי סירות קטנות מורשות לחצות את החוף. הסיורים נערכים על ידי מדריכים שהוכשרו בקפדנות הנושאים מכשירי קשר במקרה של התפרצות נוספת.
הבניינים הגיאורגיים שהיו מפוארים בעבר נמצאים בשלבים שונים של חורבות, רובם קבורים מטר וחצי מתחת לאפר ורק החלקים גלויים לעין.